D วิ่ง 4% เก็งปี 65 เทิร์นอะราวด์ รับฐานลูกค้าต่างชาติขยายตัว โบรกชูเป้า 8.75 บ.
D บวก 4% ลุ้นปี 65 เทิร์นอะราวด์ กำไร 52 ลบ. อานิสงส์ฐานลูกค้าชาวต่างชาติขยายตัว หลังกางแผนขยายตลาด โบรกแนะนำราคาเป้าหมาย 8.75 บ.
D บวก 4% ลุ้นปี 65 เทิร์นอะราวด์ กำไร 52 ลบ. อานิสงส์ฐานลูกค้าชาวต่างชาติขยายตัว หลังกางแผนขยายตลาด โบรกแนะนำราคาเป้าหมาย 8.75 บ.
21 ก.พ. 2566

ผู้สื่อข่าวรายงานว่า วันนี้ (ก.พ.66) ราคาหุ้น บริษัท เดนทัล คอร์ปอเรชั่น จำกัด (มหาชน) หรือ D ณ เวลา 11:04 น. อยู่ที่ระดับ 6.95 บาท บวก 0.25 บาท หรือ 3.73% สูงสุดที่ระดับ 7 บาท ต่ำสุดที่ระดับ 6.70 บาท ด้วยมูลค่าการซื้อขาย  10.92 ล้านบาท

บล.โกลเบล็ก ระบุในบทวิเคราะห์ว่า คาดผลการดำเนินงานไตรมาส 4/65 มีแนวโน้มเติบโตจากไตรมาสก่อน และทำ new high อีกครั้งเนื่องจากเป็นช่วงไฮซีซั่นที่มีลูกค้าต่างชาติเข้าใช้บริการเป็นสัดส่วนที่สูงกว่าไตรมาสอื่นๆ และเป็นช่วงที่นักท่องเที่ยวจากทวีป ยุโรป อเมริกา ออสเตรเลีย เดินทางเข้ามาท่องเที่ยวในประเทศไทย จากสภาพอากาศหนาว
ขณะที่ทิศทางผลการดำเนินงานในปี 66 มีโอกาสเติบโตดีต่อเนื่องจากปี 65 จากฐานลูกค้าชาวต่างชาติขยายตัว อย่างมีนัยสำคัญในการขยายตลาดเชิงรุกสู่กลุ่มอาหรับซึ่งเป็นกลุ่มลูกค้าที่มีกำลังซื้อสูง และลูกค้ากลุ่มประเทศเดิมจากโซนออสเตรเลีย อเมริกา และยุโรปที่ฟื้นตัว และนโยบายผลักดันให้ประเทศไทยก้าวขึ้น เป็น “ศูนย์กลางทันตกรรมนานาชาติ (Dental Hub)” นำร่องที่ จ.ภูเก็ต
ทั้งนี้ Bloomberg Consensus คาดกำไรปี 65 เฉลี่ย 52 ล้านบาท เติบโต 315% จากงวดเดียวกันของปีก่อน และคาดกำไรปี 66 เฉลี่ย 61 ล้านบาท เติบโต 17% จากงวดเดียวกันของปีก่อน แนะนำราคาเป้าหมาย 8.75 บาท